পুজোর সঙ্গে প্রেমের যোগ চিরন্তন। সে আমরা যতই সোশ্যাল মিডিয়া নির্ভর হই না কেন। সকলের চোখ এড়িয়ে আড়চোখে তাকানোর মধ্যে একটা অন্যরকম উত্তেজনা আছে। তবে আজ প্রেম কাল ব্রেকআপ এখন জেন ওয়াইয়ের কাছে জলভাত। সেই প্রেমের জন্য দীর্ঘ অপেক্ষা নেই। চিঠি চালাচালি নেই, প্রেম ভেঙে যাওয়ার দুঃখও সাময়িক। তবে প্রেমে পড়া আর প্রেম হওয়ার সমীকরণগুলো বোধহয় এখনও একই আছে। আসছে ময়ূরপঙ্খী। প্রেমের গল্প তো বটেই, তবে শুধু প্রেম নয়। আরও অনেক কিছুই আছে। সেই প্রেমের জন্য অপেক্ষা, হঠাৎ ভালোবাসা সবই আছে। কিন্তু কোথাও যেন সেই সব পেয়ে যাওয়া ব্যাপারটা নেই।